google/wiki40b huggingface dataset:
Largo di Torre Argentina

Largo di Torre Argentina er en plass i Roma, på den historiske Marsmarken, noen hundre meter vest for Kapitol. Plassen er oppkalt etter Torre Argentina, et tårnliknende bygg som ligger ved plassen. Tårnet ble bygd i 1503 av den pavelige seremonimester Johannes Burckhardt. Burckhardt var fra Strasbourg, som på latin kaltes Argentoratum.
Det mest bemerkelsesverdige ved Largo di Torre Argentina er det tilliggende freda området med romerske tempelruiner (Area Sacra di Argentina). Under saneringsarbeider ble det i 1909 avdekka til sammen fire templer, datert til mellom det 2. og 4. århundre f.Kr. I tillegg fant en også deler av Pompeiusteateret.
På vestsida av plassen ligger Teatro Argentina, et operahus fra 1700-tallet. Flere kjente operaer har hatt sin urpreimere her, blant annet Rossinis Barbereren i Sevilla og Verdis I due Foscari og La battaglia di Legnano.
Et annet særprega bygg ved plassen er Torre del Papitto («den lille pavens tårn»), som ifølge tradisjonen skal være bygd av motpaven Anacletus II.
Forøvrig har de klassiske teksten identifisert Torre Argentina stedet hvor Julius Cæsar ble drept i år 44 f.kr. Nyere utgravninger ser ut til å støtte påstandene. I 2012 ble en betongkonstruksjon identifisert som et minne til Cæsar. Konstruksjonen ser ut til å ha blitt reist av Marcus, hans arvtager.
Røntgenastronomi

Røntgenastronomi er en gren av astronomien som omfatter studiet av røntgenstråling fra verdensrommet. Siden røntgenstråler ikke trenger igjennom jordens atmosfære, må en registrere den kosmiske røntgenstrålingen med detektorer i satellitter og romfartøy.
Røntgenstrålingen kommer fra små, isolerte områder som blir kalt røntgenkilder, om en ser bort fra en svak bakgrunnsstråling fra hele himmelen som trolig har ekstragalaktisk opphav. En kjenner til flere tusen slike kilder, og de fleste ligger i eller i nærheten av Melkeveien. Kildene som ligger på høye galaktiske bredder hører stort sett til fjerne stjernesystem.

Historie

Den kosmiske røntgenkilden Scorpius X-1 ble oppdaget i 1962, og dette var den første påvisningen av en slik kilde. Den er den sterkeste av de rolige, stabile kildene. Riccardo Giacconi fikk Nobelprisen i fysikk for denne oppdagelsen. Røntgenstrålingen fra Scorpius X-1 er 10 000 ganger sterkere enn strålingen i det optiske og 100 000 ganger sterkere enn den totale utstrålinga på alle bølgelengder fra solen. Kilden til røntgenstrålingen er gass som blir varmet opp til flere millioner grader når den faller inn mot et kompakt legeme, som ei nøytronstjerne eller et sort hull.
Rio Grande kraftverk

Afton kraftverk er et varmekraftverk i Dona Ana County i delstaten New Mexico i det sørvestre USA. Anlegget har en installert produksjonskapasitet på 246 MW, fordelt på 3 turbiner. Operatør er energiselskapet El Paso Electric Co. 
Kraftverket stod ferdig utbygd i 1956 med utvidelser i 1972. Brenselkilden er hovedsakelig naturgass og fyringsolje.
Apptix

Apptix ASA OSE: APP er et norsk IT-selskap med kontor på Billingstad i Asker kommune. De er en del av det amerikanske selskapet Apptix, Inc..
Apptix kjøpte i 2002 opp infrastrukturdelen til Telecomputing da denne ble skilt ut. De tilbyr i dag infrastruktur til aktører som driver med outsourcing.
Morselskapet i USA ble stiftet i 1997
Selskapet er notert på Oslo Børs med tickeren APP.
Maddan

Maddan var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av kong Locrinus og dronning Gwendolen, som begge styrte Britannia hver for seg.
Maddan ble født i løpet av Locrinus' styre, men kort tid etter døde hans bestefar Corineus av Cornwall (på morsiden), og hans mor beseiret og drepte hans far i slag etter at han hadde vært utro mot henne. Hans mor Gwendolen styrte deretter i femten år inntil han ble voksen og hun overga da tronen til ham. Selv ble hun hersker over sin fars land, Cornwall. Kort tid etter giftet han seg og ble far til Mempricius og Malin. I førti år skal han ha styrt landet fredelig inntil han døde, og da havnet landet i en borgerkrig i striden mellom hans to sønner.
Encyclopaedia Judaica

Encyclopaedia Judaica er en 26-binds engelskspråklig encyclopedi som dekker jødiske personer og deres tro, jødedommen. Den dekker en rekke områder innenfor den jødiske verden og sivilisasjon, inklusive den jødiske historie i alle tidsepoker, jødiske høytider, det hebraisk språket, skrifter og religiøse læreskrifter.
Thomas P.

Handling

Thomas bor i en bygård i Oslo sammen med søsteren Siss og adoptivforeldrene deres. De biologiske foreldrene døde i en trafikkulykke. Historien starter den dagen Siss påstår at hun hører stemmen til faren. Hun er overbevist om at han ikke er død likevel og er kommet tilbake for å advare dem om at de er i fare. Men hvis han lever i skjul, hvem er det han gjemmer seg for? Etterhvert tar faren kontakt med Thomas og prøver å advare ham. Det blir etterhvert klart at både Thomas og søsteren har spesielle evner som gjør at de kan høre ting som andre ikke kan høre. Faren er ikke den eneste som vet om deres evner og etterhvert leder trådene til Gladstone Corporation. Samtidig med dette oppdager han at han blir overvåket.
Panlong (Kunming)

Panlong (kinesisk: 盘龙区; pinyin: Pánlóng Qū) er et bydistrikt innen byprefekturet Kunming i provinsen Yunnan i Folkerepublikken Kina. Det har et areal på 339,79 km² og en befolkning på ca. 700 000 innbyggere (2006).
Panlong er et av de fire bydistriktene som utgjør selve byen Kunming. Det strekker seg fra Kunmings sentrumsområde og til byens nordlige ringvei. Mye av byens sterke vekst er kommet her. Bare ca. halvparten av innbyggerne har permanent oppholdstillatelse. De øvrige har midlertidig opphold av noe slag, ikke alle lovlig registrert. Tilflytterne kommer fra Yunnans landlige regioner, eller fra Sichuan, Jiangsu, Hebei, Xinjiang og Guizhou.
Gummihammer

En gummihammer er en hammer der hodet er laget av et gummilignende stoff. Den brukes blant annet av bilopprettere for å slå inn eller ut bulker i karosseriplater. Gummien er mykere enn metall, og slagene vil derfor gjøre mindre skade på billakk og annet som ikke tåler metall som slår.
Hammeren kan også brukes på andre overflater som er nokså lettknuselige. Effekten av slaget blir spredt på grunn av at hammerhodet er elastisk.
Sportsklubben Trygg (Stavanger)

Sportsklubben Trygg (stiftet 1927) var et norsk idrettslag fra Stavanger.
SK Trygg var medlem av Arbeidernes Idrettsforbund (AIF), og kom bl.a. helt til finalen i arbeidermesterskapet i fotball i 1931. I finalen ble det tap 0-6 mot Sprint.
SK Trygg ble slått sammen med Hetland Idrettsforening til Hetland-Trygg i 1947. I 1948 fikk den sammenslåtte klubben navnet Idrettslaget Odin.
Pingblax

Utseende

En stor (30-50 millimeter), avlang, brunrød trebukk. Antennene er tynne, litt over halvparten så lange som kroppen hos begge kjønn. Hodet er forholdsvis lite, kjevene ikke forstørrede. Pronotum er trapesformet med mer eller mindre sagtakkede sidekanter, hos hunnen stikker bakhjørnene spisst ut. Dekkvingene er parallellsidige med rettvinklede "skuldre", med utydelige lengderibber. Arten kjennes lett på sin friske, mursteinsrøde farge.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten lever på Borneo.
Lambertseter Ungdomskorps

Lambertseter Ungdomskorps er et amatørkorps med janitsjarbesetning som har tilhold sørøst i Oslo. Korpset ble stiftet den 15. august 1966 av ungdommer fra skolemusikken på Lambertseter. Korpset har medlemmer fra 15 år og oppover. Det er fortsatt to medlemmer som har vært med fra starten av, og disse ble utnevnt til æresmedlemmer ved jubileumskonserten 4. november 2006.
Korpset er tilknyttet Norges Musikkorps Forbund.
Splendeuptychia

Utseende

Medlemmene i Euptychiina er små til middelsstore, brune sommerfugler med avrundede vinger. Oversiden av vanligvis mørk brunlig med få eller ingen tegninger. En del arter er blåskimrende. Undersiden er lysbrun, gjerne med en eller flere tynne, mørkere tverrstreker og øyeflekker langs ytterkantene.

Levevis

Disse sommerfuglene lever i skog.
Misterio de Elche

Misterio de Elche (katalansk Misteri d'Elx [misˈtɛɾi ˈðɛʎtʃ] er et spansk mysteriespill om Marias himmelfart. Verket er fra middelalderen; og fremføres fremdeles årlig i Elche.
Siden 2001 har verket vært oppført på UNESCOs liste over mesterverker i muntlig og immateriell kulturarv.
Diamminae

Utseende

Middelsstore (15-25 millimeter), avlange vepser. Det er stor utseendemessig forskjell mellom kjønnene. Hunnene er større (ca. 25 millimeter) og vingeløse, hannene er betydelig mindre (ca. 15 millimeter) med vinger. Det er et svært uvanlig trekk for Tiphiidae at hunnene er større enn hannene. Denne arten er slående farget: kroppen er metallisk blå, antennene og de korte beina skarpt røde.

Levevis

Disse artene er parasitoider som stort sett snylter på jordsirisser (Gryllotalpidae) som har larver i jorden. Hunnen graver seg ned til byttet, lammer det med et stikk og legger et egg på det. Vepselarven utvikler seg så på den paralyserte larven. Hunnene har giftbrodd og de denne arten kan gi smertefulle stikk som i verste fall kan medføre fare for anafylaktisk sjokk hos mennesker.

Utbredelse

Arten er utbredt i det sørøstlige Australia (Tasmania, Victoria og New South Wales).
Jianli

Jianli (kinesisk: 监利县; pinyin: Jiānlì Xiàn) er et fylke i provinsen Hubei i Folkerepublikken Kina. Det er del av byprefekturet Jingzhou.
Befolkningen var på 1 420 754 innbyggere i 1999.
Administrasjonssetet er i storkommunen Rongcheng (容城镇).
I fylket er det én bro som krysser floden Yangtze, Jingyue-broen.
Eastern Star-katastrofen, med hundrevis av omkomne, fant sted på Yangtze i dette fylket den 1. juni 2015.
Elbeuf

Elbeuf er en kommune i departementet Seine-Maritime i regionen Normandie i det nordlige Frankrike. Kommunen ligger i kantonen Elbeuf som tilhører arrondissementet Rouen.
Izium

Izium (ukrainsk: Ізюм) er en by ved elva Donets i Kharkiv oblast (provins) øst i Ukraina. Den er det administrative senteret i Iziumskyj rajon (distrikt), men byen er også en egen rajon i oblastet og ligger kring 120 km sørøst for Kharkiv.
Byen ble først nevnt i 1571 i samband med krimtatarer på krigsstien og Izium ble et viktig senter i Sloboda Ukraina. Et kosakkregiment holdt til her mellom 1688 og 1765. Under andre verdenskrig holdt Den røde armé et stort brohode her. De ble avskåret av tyske styrker og eliminert i det som ble en av dei mest dyrekjøpte lærepengene til Den røde armé.
Izium betyr rosiner.
Vieuella

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Raphaël Varane

Landslaget

Varane har jevnlig spilte for det franske ungdomslandslaget, både for de under 18, under 20 og under 21. Han gjorde sin internasjonale debut for sitt land i mars 2013 og representerte Frankrike i VM i fotball 2014.
Han ble tatt ut i Frankrikes EM-tropp til EM i Frankrike 2016. Han ble erstattet av Adil Rami på grunn av skade.
Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. Han spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Lunden kloster

Lunden kloster er et katolsk kloster på Brobekk ved Linderud i Groruddalen i Oslo. Klosteret er et kvinnekloster og søstrene der er kontemplative dominikanerinner. Søsterkommuniteten har sitt utspring i et dominikanerinnekloster i Lourdes i Frankrike og ble grunnlagt av søstre derfra i 1951. 7. juni 1959 ble klosteret selvstendig (autonomt) fra moderklosteret.

Bygninger og interiør

Selve klosterbygningene ble fullført i 1966 etter tegninger av arkitektene Gunnar og Sven Bjerke. Lunden gård ble kjøpt for private midler og gitt til klosterformål allerede før andre verdenskrig av Marie Knudtzon, som var datterdatter av konsul Nicolay H. Knudtzon III. Konsulens sommerbolig Birkelunden på Frei utenfor Kristiansund hadde til daglig gått under navnet «Lunden». Marie Knudtzon finansierte kjøpet ved salg av sitt barndomshjem Ulleberg gods i Larvik samt salg av arvegods etter at morfarens enke Caroline Knudtzon var død i 1935. Marie Knudtzon benevnes på Lunden klosters nettsider som legdominikanerinne. Etableringen av klosteret ble forsinket av krigen.
Ved 25-årsjubileet i 1984 ble et gitt et nytt alter til klosterkirken, og kirken ble opprustet under oppsyn av arkitekt Thomas Thiis-Evensen og biskop John Willem Gran. Billedhugger Ragnhild Butenschøn laget skulpturene av jomfru Maria og St. Dominikus til kirken.

Søstrene

Søstrene ved Lunden kloster tilhører dominikanerordenens kontemplative gren (moniales) og står tilsluttet Fédération Notre  Dame des Prêcheurs som er en sammenslutning av tilsvarende klostre i Frankrike, Sveits og Norge. I 2009 består kommuniteten av ni søstre fra Frankrike, Italia, Norge, Polen og Tyskland.
Klosterets priorinne i flere perioder, senest fra 31. mars 2007, sr. Anne-Lise Strøm, ble i 2008 tildelt Norske kirkeakademiers Brobyggerpris.
12. april 2016 ble sr. Maria Thomas av Kristi Legeme og Blod valgt til priorinne for klosteret for en periode for tre år. Sr. Maria Thomas har tidligere tjent som priorinne for Lunden kloster i to perioder.
Legion of Doom

The Legion of Doom er en electronicagruppe og to plateprodusenter, kjent for sitt mashup-album Incorporated, remixer, og sin originale musikk til skrekkfilmer. Gruppen ble dannet i 2004 av Chad Blinman og Trever Keith. Legion of Doom har også bidratt med lydeffekter til forskjellige filmer som Underworld og Saw.
Rihanna (kvinnenavn)

Etymologi

Rihanna er en transkripsjon av det arabiske kvinnenavnet رَيحانة, som betyr «basilikum».
Afrikamesterskapet i friidrett 1998

Afrikamesterskapet i friidrett 1998 var det 11. Afrikamesterkapet i friidrett, det ble avviklet i Dakar i Senegal i perioden 18. til 22. august 1998.
Demar Phillips

Stoke City

Etter å ha blitt anbefalt fra sin landslagslagkamerat Ricardo Fuller til manager Tony Pulis, signerte Phillips en treårs kontrakt med Stoke City den 31. august 2007 etter en overgang fra den jamaicanske klubben Waterhouse F.C. for en ukjent overgangssum.
Etter å ha vært ubenyttet innbytter i kampene mot Leicester City, Sheffield Wednesday, Crystal Palace og Scunthorpe United, fikk Demar endelig sin debut den 10. november 2007 i en kamp mot Sheffield United, der han kom inn etter 78 minutters spill. Phillips spilte bare to andre kamper for Stoke, og sommeren 2008 prøvespilte han for Oldham Athletic med tanke på et lån.

Aalesund

3. februar 2009 ble det klart at Phillips kom vederlagsfritt til Aalesund fra «The Potters», og at han hadde signert en treårs kontrakt med sunnmørsklubben. Han ble dermed den andre jamaicanske spilleren på laget, sammen med Khari Stephenson. Phillips debuterte i første serierunde mot Tromsø den 15. mars som venstreback.

Landslagsspill

Phillips har (pr januar 2009) spilt 27 kamper for Jamaicas landslag.
Rustnakkedompap

Beskrivelse

Rustnakkedompap blir cirka 17 cm lang og veier omkring 18–27,6 g. Arten har kort og kraftig nebb og sort maske rundt nebb og øyne. Hos hannen er issen, nakken og brystet dyp oransjefarget, mens kinnene er lys rosa-oransje. Hunnen er grå fremst på issen og gulgrønn i nakken, men grå på brystet. Gumpen er hvit hos begge kjønn, og tegningene ellers som hos dompap.
Arten lever i Himalaya og er vanlig fra det sørøstre Kashmir og østover til Bhutan, Nordøst-India (østover til det vestre Arunachal Pradesh) og Sørvest-Kina (til det sørøstre Xizang). I hekketiden forekommer den 2 400–4 200 moh. Den trives i lavtliggende montan og submontan nåleskog med seder, einer, furu og åpen blandingsskog av gran, bjørk, selje og rhododendron. Utenfor hekketiden finner man fuglene i et tilsvarende habitat, som gjerne også inkluderer eikeskog og typisk ligger nær elver; vanligvis i høyder over 1 500 moh, men av og til lavere, i Bhutan ned mot 800 moh.
Rustnakkedompapen eter et bredt utvalg av frø, men også noe skudd, knopper, bær og små virvelløse dyr.
Arbeidernes justisfond

Arbeidernes justisfond er et fond og ble opprettet ved beslutning på Arbeidernes faglige Landsorganiasjons (LOs) kongress i 1927 gjennom sammenslutning av Landsorganisasjonens, Det norske Arbeiderpartis og Arbeidernes Ungdomsfylkings tidligere justisfond. Fondets formål var å hjelpe og understøtte arbeidere og arbeiderinstitusjoner, som under faglige eller politiske kamper kom i konflikt med den borgerlige klassejustis.
Epitafium

Et epitafium eller epitaf (gammelgresk: på graven) er en tekst, ofte utformet som et vers, til ære eller minne for en avdød. Det er vanligvis skrevet på en gravstein eller plakett. Andre ganger brukes ordet epitafium om utsmykkede veggtavler som teksten står på. Enkelte poeter og andre forfattere, som for eksempel August von Kotzebue, har skrevet sitt eget epitaf.
I flere eldre norske kirker henger epitafier eller minnetavler, blant annet i Stavanger domkirke. De kan være utskåret i tre, malt i flere farger med både tekst, avbildninger av personer (flere også med far, mor og barn), religiøse symboler, bumerker og våpenskjold. De fleste er fra 1600- og 1700-tallet og til minne om geistlige personer (biskoper, prester) eller verdslige (adelige, embetsmenn, handelsmenn). Epitafiene kan være store, opp til et par meter høye, og de kan være utført av dyktige håndverkere og ha høy kunstnerisk kvalitet. 
Det er kjent fra skriftlige beretninger at konger og adelige i middelalderen fikk hengt opp malte våpenskjold på vegger i kirker, etter sin død, som en form for epitafier.
Pokrovsk i Ukraina

Pokrovsk (ukrainsk Покровськ; russisk Покровск, Pokrovsk; fram til 1938: russisk Гришино; Grisjino) er en by i Donetsk oblast (provins) i Ukraina. Den er det administrative senteret i Pokrovsk rajon. Byen har omkring 75.000 innbyggere.
Forhekset av månen

Handling

Den italienske regnskapsføreren Loretta Castorini (Cher) er en 37 år gammel enke, som har mistet troen på den store, sanne kjærligheten. Hun velger derfor å gifte seg med en av sine venner, Johnny Cammareri (Danny Aiello). Etter hvert som bryllupet nærmer seg, tar Loretta kontakt med forlovedens lillebror for å invitere ham i bryllupet. Når hun møter Ronny (Nicholas Cage) blir hun hodestups forelsket, og en romantisk kveld på operaen gjør situasjonen verre. Dilemmaet fører Loretta inn i en tid full av forviklinger med kjærligheten som ledestjerne. Utroskap og annen dramatikk råder også hos Lorettas lille, italienske familie.
Slaget ved Khafji

Slaget

Det irakiske angrepet overrasket koalisjonsstyrkene og skapte de første timene stor forvirring. Flere enheter fra US Marines og amerikanske spesialstyrker ble overrent av den irakiske offensiven. Khafji ble inntatt med liten motstand. To lag fra U.S. 3rd Marine Regiment ble beleiret i selve byen. At disse var fanget inne i byen gjorde gjenerobringen vanskeligere, selv om disse gav etterretning om irakiske stillinger og dirigerte flere luftangrep. Etter et intenst motangrep ble byen gjeninntatt.
Fra irakisk side var angrepet mest sannsynlig et forsøk på å sinke det kommende koalisjonsangrepet mot det irakisk-okkuperte Kuwait og for å teste koalisjonsstyrkene. Den irakiske hæren og spesielt Republikanergarden var ansett som den beste militærstyrken i Persiagulfområdet, særlig på grunn av Iran-Irakkrigen. Dessuten var det tvil om hvordan det amerikanske militæret ville fungere i strid, siden det ikke hadde deltatt i en større militæroperasjon siden Vietnamkrigen, nesten 20 år tidligere.
Slaget avslørte at den irakiske hæren ikke var i stand til å gjennomføre større operasjoner. USA måtte angripe Irak med 33 andre land og derfor klarte de å få ut Irak ut av Kuwait, noe som medvirket til at koalisjonsstyrkene la om sine planer for å kunne håndtere store mengder krigsfanger.
Kunstnerhjem

Et kunstnerhjem er den nåværende eller tidligere boligen til en (kjent) kunstner. 
Selv om enhver bolig som huser eller har huset en komponist, forfatter eller billedkunstner teknisk sett kan kalles et kunstnerhjem, vil man vanligvis reservere uttrykket for boliger som er preget av kunstnerens liv og virke, eller tilrettelagt for å bevare og formidle arven etter vedkommende kunstner. Mange bosteder for kjente, avdøde kunstnere er i dag museer, og i offentlig eie. 
Kunstnerhjem kan i noen tilfeller være kunstnerens fødested eller barndomshjem, slik som Bjørnsons fødested Bjørgan prestegård eller Vinjes barndomshjem Vinjestoga, men de fleste er knyttet til kunstnerens aktive periode, og i er noen tilfeller utformet eller preget av kunstneren selv, slik som Lysøen av Ole Bull og Ratvolden av Johan Falkberget.
Noen kjente kunstnerhjem er i privat eie, og er bare i liten grad tilgjengelig for allmennheten, slik som Kjørkelvik etter Aksel Sandemose eller Midtbø etter Halldis og Tarjei Vesaas. Det vanlige er imidlertid at et hus som ettertiden oppfatter som et «kunstnerhjem» brukes til kulturarrangement, slik som Hans Børlis hjem Oppistun Børli, eller utvikles til et museum over vedkommende, slik som Sigrid Undsets hjem Bjerkebæk og Ibsenmuseet i Arbins gate i Oslo. Mange kunstmuseer er bygget rundt samlinger (av arkivalia, private eiendeler, boksamlinger eller billedkunst) som kunstneren eller dennes etterlatte har donert til det offentlige, slik som Grimdalstunet i Tokke, med samlinger etter Anne Grimdalen. 
I noen tilfeller er det bygger formidlingssentre i nærheten av selve kunstnerhjemmet, slik for eksempel Prøysenhuset i nærheten av Alf Prøysens barndomshjem Prøysenstua.
Petsjenga (elv)

Petsjenga er ei elv i Murmansk oblast i Russland. Den har sine kilder øst for Pasvikdalen og sør for Nikel. Den løper ut i Petsjengafjorden ved byen Petsjenga.
Elva er sterkt forurenset av tungmetaller på grunn av gruvedrift i nedbørfeltet.
Federica Del Buono

2011

Del Buono fikk gull på 800 meter og 4 × 400 meter stafett ved det italienske studentmesterskapet i friidrett i 2011. Hun deltok også ved studentmesterskapet i terrengløp, der hun endte på 55.-plass.

2012

I det italienske juniormesterskapet innendørs i 2012 kom hun på annenplass på 800 meter. Hun deltok i VM i friidrett 2012, men ble slått ut i innledningsheatet på 1500 meter. I det italienske juniormesterskapet i terrengløp kom hun på sjetteplass. 
I det italienske juniormesterskapet i friidrett vant Del Buono 1500 meter, med tiden 4:35,84. Hun deltok i juniorklassen i EM i terrengløp 2012, der hun kom på 40.-plass individuelt og ellevteplass i lagkonkurransen.

2013

Hun ble italiensk juniormester innendørs på både 800 og 1500 meter i februar 2013. Hun ble også juniormester på 6 km terrengløp. 
Internasjonalt deltok hun i EM i terrengløp 2013, der hun kom på 25.-plass på 4 km og fjerdeplass i lagkonkurransen, i klassen for junior.

2014

I det italienske U23-mesterskapet (promesse) i terrengløp 2014 vant hun gull individuelt. Hun vant 1500 meter i det italienske U23-mesterskapet utendørs i juni, og hun vant også samme distanse i det italienske mesterskapet utendørs for senior.
Hun vant 1500 meter i U23-middelhavslekene 2014, med tiden 4:14,20, foran Gamze Bulut og Bianca Fernandez. Hun deltok også i EM i friidrett 2014 i Zürich, der hun kom på femteplass på 1500 meter, med ny personlig rekord på 4.07,49.

2015

I februar 2015 ble hun italiensk U23-mester innendørs, på både 800 og 1500 meter. I det italienske mesterskapet innendørs for senior kom hun på annenplass på 3000 meter, kun slått av Giulia Alessandra Viola. Hun deltok også i EM i friidrett innendørs 2015 i Praha, der hun kom på tredjeplass på 1500 meter, et drøyt sekund bak Angelika Cichocka som kom på annenplass.
I desember deltok hun i U23-klassen i EM i terrengløp 2015, der hun kom på syvendeplass individuelt, på 6 km, og Italia fikk her bronse i lagkonkurransen.
Knøtshula

Knøtshula er ei hule ved Årøysund på Nøtterøy i Færder kommune. Den befinner seg om lag 600 meter vestnordvest for Middelborg.
Hula ble benytta i steinalderen, og den har derfor status som kulturminne. Det er imidlertid ikke funnet noen gjenstander eller kulturlag fra forhistorien, og vernestatusen er følgelig uavklart.